बीते चुनावों में भाजपा की लहर के बाद भी 23 सीटें ऐसी थीं जहां बागियों की वजह से जीत-हार का अंतर कुल वोटों के 3 प्रतिशत से भी कम रहा था। 2008 में 6 सीटों के अंतर से कांग्रेस सरकार बना गई और भाजपा रह गई। इस बार सरकार एंटीइनकमबेंसी का सामना कर रही है, कांग्रेस के पक्ष में भी खास माहौल नहीं है और थर्ड फ्रंट भी चुनौती देता नजर आ रहा है। राजनीतिक जानकारों का कहना है कि इस बार कम मार्जिन वाली सीटों की तादाद बहुत ज्यादा रहने वाली है।